पड़ोसी से ताला चाॅबी मांगी तो कर दी पिटाई, जुर्म दर्ज
बिलासपुर | पड़ाेसी से ताला-चाॅबी मांगने पर मारपीट करने का मामला सरकंडा थाना क्षेत्र के ईरानी मोहल्ले में सामने आया है। घटना शुक्रवार रात 10 बजे की है। यहां रहने वाला दिलहरण गोंड कहीं जाने वाला था। उसके पास ताला नहीं था। लिहाजा, पड़ोसी घासी जायसवाल के घर ताला-चाॅबी मांगने चला गया। पुलिस के अनुसार घासी को यह बात नागवार गुजरी और दिलहरण के साथ गाली-गलौज करने लगा। मना किया तो पास में खड़े संतोष जायसवाल, संदीप जायसवाल और सचिन जायसवाल ने घासी के साथ मिलकर दिलहरण की पिटाई कर दी। सरकंडा पुलिस ने मारपीट का अपराध दर्ज किया है।
hin_Deva hin_Deva